
LIETUVOS RESPUBLIKOS VIDAUS REIKALŲ MINISTRAS

ĮSAKYMAS
DĖL LIETUVOS RESPUBLIKOS VIDAUS REIKALŲ MINISTRO 2019 M. SAUSIO 15 D. ĮSAKYMO NR. 1V-55 „DĖL LIETUVOS RESPUBLIKOS VIDAUS TARNYBOS STATUTO ĮGYVENDINIMO“ PAKEITIMO

2023 m. birželio 27 d.  Nr. 1V-399 
Vilnius

Pakeičiu Vidaus tarnybos sistemos pareigūnų skatinimo, apdovanojimo ir apdovanojimo atėmimo tvarkos aprašą, patvirtintą Lietuvos Respublikos vidaus reikalų ministro 2019 m. sausio 15 d. įsakymu Nr. 1V-55 „Dėl Lietuvos Respublikos vidaus tarnybos statuto įgyvendinimo“:
1. Papildau 18.271 papunkčiu:
„18.271. I, II ir III laipsnio Ugniagesių gelbėtojų mokyklos pasižymėjimo ženklu „Už nuopelnus“;“.
2. Pripažįstu netekusiu galios 18.28 papunktį.
3. Pripažįstu netekusiu galios 18.29 papunktį.
4. Papildau 201 punktu:
„201. Kartu su žinybiniais ženklais apdovanojamiems pareigūnams gali būti išduodami ir žinybinių ženklų pakaitai – juostelės.“
5. Pakeičiu V skyrių ir jį išdėstau taip:
„V SKYRIUS
FINANSŲ MINISTRO VALDYMO SRITIES STATUTINĖSE ĮSTAIGOSE TARNAUJANČIŲ PAREIGŪNŲ ŽINYBINIAI ŽENKLAI IR APDOVANOJIMO JAIS TVARKA

35. Finansų ministro valdymo srities statutinėse įstaigose tarnaujantys pareigūnai gali būti apdovanojami šiais žinybiniais ženklais:
35.1. Lietuvos Respublikos muitinės garbės ženklu „Nuopelnų kryžius“;
35.2. Lietuvos Respublikos muitinės I ir II laipsnių garbės ženklais „Už pasižymėjimą tarnyboje“;
35.3. I, II ir III laipsnių pasižymėjimo ženklais „Už nuopelnus Lietuvos muitinei“;
35.4. I, II ir III laipsnių pasižymėjimo ženklais „Už nepriekaištingą tarnybą Lietuvos muitinėje“.
36. Šiame skyriuje nurodytus žinybinius ženklus steigia ir naikina, šių ženklų nuostatus, kuriuose taip pat nustatoma žinybinių ženklų nešiojimo tvarka, tvirtina finansų ministras.
37. Kartu su žinybiniais ženklais apdovanojamiems pareigūnams išduodami ir žinybinių ženklų pakaitai – juostelės.
38. Šiame skyriuje nurodytų žinybinių ženklų svarbumo eilė:
38.1. Lietuvos Respublikos muitinės garbės ženklas „Nuopelnų kryžius“;
38.2. Lietuvos Respublikos muitinės I laipsnio garbės ženklas „Už pasižymėjimą tarnyboje“;
38.3. Lietuvos Respublikos muitinės II laipsnio garbės ženklas „Už pasižymėjimą tarnyboje“;
38.4. I laipsnio pasižymėjimo ženklas „Už nuopelnus Lietuvos muitinei“;
38.5. II laipsnio pasižymėjimo ženklas „Už nuopelnus Lietuvos muitinei“;
38.6. III laipsnio pasižymėjimo ženklas „Už nuopelnus Lietuvos muitinei“;
38.7. I laipsnio pasižymėjimo ženklas „Už nepriekaištingą tarnybą Lietuvos muitinėje“;
38.8. II laipsnio pasižymėjimo ženklas „Už nepriekaištingą tarnybą Lietuvos muitinėje“;
38.9. III laipsnio pasižymėjimo ženklas „Už nepriekaištingą tarnybą Lietuvos muitinėje“.
39. Pasižymėjimo ženklu „Už nepriekaištingą tarnybą Lietuvos muitinėje“ pareigūnai apdovanojami nuosekliai – pradedant nuo žemiausio III laipsnio pasižymėjimo ženklo „Už nepriekaištingą tarnybą Lietuvos muitinėje“.
Pasižymėjimo ženklu „Už nuopelnus Lietuvos muitinei“ pareigūnai apdovanojami nuosekliai – pradedant nuo žemiausio III laipsnio pasižymėjimo ženklo „Už nuopelnus Lietuvos muitinei“.
Lietuvos Respublikos muitinės garbės ženklu „Už pasižymėjimą tarnyboje“ pareigūnai apdovanojami nuosekliai – pradedant nuo žemiausio Lietuvos Respublikos muitinės II laipsnio garbės ženklo „Už pasižymėjimą tarnyboje“.
Lietuvos Respublikos muitinės garbės ženklu „Nuopelnų kryžius“ apdovanojama neatsižvelgiant į tai, ar pareigūnas buvo apdovanotas kitu šiame skyriuje nurodytu žinybiniu ženklu. Lietuvos Respublikos muitinės II laipsnio garbės ženklu „Už pasižymėjimą tarnyboje“ apdovanojama neatsižvelgiant į tai, ar pareigūnas buvo apdovanotas Aprašo 38.1, 38.4–38.9 papunkčiuose nurodytais žinybiniais ženklais. III laipsnio pasižymėjimo ženklu „Už nuopelnus Lietuvos muitinei“ apdovanojama neatsižvelgiant į tai, ar pareigūnas buvo apdovanotas Aprašo 38.1–38.3, 38.7–38.9 papunkčiuose nurodytais žinybiniais ženklais.
40. Antrą kartą tuo pačiu žinybiniu ženklu (to paties laipsnio žinybiniu ženklu) neapdovanojama.“



Vidaus reikalų ministrė					       Agnė Bilotaitė

